Banff National Park
Store norske leksikon,Geografi,Verdens geografi,Nord- og Mellom-Amerika,Canadas geografi
Banff National Park er en nasjonalpark i Canada, Alberta, som ligger på østskråningen av kanadiske Rocky Mountains.
Den ble opprettet i 1885 som Canadas første nasjonalpark. Det opprinnelig arealet var på 26 kvadratkilometer, senere ble parken utvidet til 6641 kvadratkilometer.Området har mange varme kilder, flere store isbreer og bresjøer. Den omfattende turismen har svekket noe av områdets verdi, men det kjennetegnes likevel av et rikt dyreliv. Her er levedyktige bestander av blant annet ulv, svartbjørn, grizzlybjørn, gaupe og snøgeit. Også enkelte pumaer finnes her og i tillegg store bestander av hjortedyr.Ski- og turiststedet Lake Louise ligger i nasjonalparken. Nasjonalparkens senter er byen Banff i Bow River Valley. Les mer i Store norske leksikon Canadas geografi dyreliv i Canada planteliv i Canada